শপথ নিলেন রুমিন ফারহানা - দৈনিক করতোয়া - The Daily Karatoa
একাদশ জাতীয় সংসদে সংরক্ষিত নারী আসনে বিএনপির সংসদ সদস্য হিসেবে শপথ নিয়েছেন ব্যারিস্টার রুমিন ফারহানা। রোববার দুপুর সোয়া ১২টায় সংসদ সচিবালয়ের নিজ কার্যালয়ে স্পিকার ড. শিরীন শারমীন চৌধুরী তাকে শপথ বাক্য পাঠ করান।
এ সময় উপস্থিত ছিলেন চিফ হুইপ নূর-ই-আলম চৌধুরী লিটন, হুইপ ইকবালুর রহিম ও সংসদ সদস্য এ বি তাজুল ইসলাম।
জাতীয় সংসদ সচিবালয়ের সিনিয়র সচিব ড. জাফর আহমেদ খান শপথ গ্রহণ অনুষ্ঠানটি পরিচালনা করেন। রীতি অনুযায়ী শপথ গ্রহণ শেষে রুমিন ফারহানা শপথ বইয়ে স্বাক্ষর করেন।
এর আগে গত ২৮ মে ব্যারিস্টার রুমিন ফারহানাকে নির্বাচিত ঘোষণা করেন নির্বাচনের রিটার্নিং কর্মকর্তা ও ইসির যুগ্ম-সচিব আবুল কাসেম।
প্রসঙ্গত, একাদশ জাতীয় সংসদ নির্বাচনের আসন সংখ্যা অনুপাতে বিএনপি একটি সংরক্ষিত নারী আসন পায়। বিএনপির এমপিরা শপথ নিতে দেরি করায় দীর্ঘদিন সংরক্ষিত আসনটি শূন্য ছিল। এর আগে একাদশ সংসদ নির্বাচনে ব্রাহ্মণবাড়িয়া-২ (সরাইল-আশুগঞ্জ) আসন থেকে মনোনয়ন চেয়েছিলেন রুমিন ফারহানা। কিন্তু সেখানে মনোনয়ন দেয়া হয় উকিল আব্দুস সাত্তারকে।
এদিন আদালতে রাষ্ট্রপক্ষে আইনজীবী ছিলেন অ্যাটর্নি জেনারেল মাহবুবে আলম। দুদকের পক্ষে আইনজীবী ছিলেন খুরশীদ...
নতুন সরকার এলেও অর্থনীতিতে প্রভাব পড়বে না : মুহিত
স্টাফ রিপোর্টার : দেশে নতুন সরকার এলেও চলমান অর্থনীতিতে এর কোনো প্রভাব পড়বে না বলে মনে করেন অর্থমন্ত্রী আবুল মাল আবদুল মুহিত। গতকাল রোববার রাজধানীর সোনারগাঁও হোটেলে ইনস্টিটিউট অব কস্ট অ্যান্ড ম্যানেজমেন্ট অ্যাকাউন্ট্যান্টস অব বাংলাদেশ (আইসিএমএবি) আয়োজিত ‘টেকসই উন্নয়ন লক্ষ্যমাত্রা (এসডিজি) অর্জনে চ্যালেঞ্জ ও উত্তরণ’ শীর্ষক সেমিনারে তিনি এ মত প্রকাশ করেন। অর্থমন্ত্রী বলেন, আগামী তিন মাসের মধ্যেই নির্বাচন অনুষ্ঠিত হবে। নির্বাচনে বিজয়ের মাধ্যমে নতুন সরকার এলেও চলমান অর্থনৈতিক অগ্রযাত্রায় এর...